 Mestské zastupiteľstvo v Humennom 

Číslo: 78/2004

Všeobecne záväzné nariadenie

o určení názvov nových ulíc na území mesta Humenné

Článok 1


Mesto Humenné v zmysle zákona č. 369/1990 Zb. o obecnom zriadení v znení neskorších zmien a doplnkov  a jeho ustanovenia § 2b, určuje a mení nariadením

názvy ulíc a iných verejných priestranstiev. Podrobnosti o označovaní ulíc a iných verejných priestranstiev a o číslovaní stavieb ustanovuje vyhláška Ministerstva vnútra  SR č. 31/2003 Z.z. 

Článok 2


V obci, v ktorej je viac ulíc alebo verejných priestranstiev, má každá ulica alebo iné verejné priestranstvo svoj názov. Názvy ulíc sa uvádzajú v štátnom jazyku. 

Článok 3


Pre novovytvorené ulice v meste Humenné sa určujú tieto názvy: 

„Nad tehelňou“ – v lokalite Gaštanová. Ulica začína ako pokračovanie jestvujúcej Gaštanovej ulice od pravouhlej zákruty pri CO skladoch smerom západným s ďalším zabočením južným smerom až po vyústenie na Mierovú ulicu medzi objektmi Reštaurácia LIZARD a Stavebniny BAUMEKO. Grafické znázornenie polohy ulice je v prílohe č. 2.

„Na Lieskovčíku“ – v lokalite Gaštanová. Ulica začína ako pokračovanie doterajšieho ukončenia Gaštanovej ulice smerom severným a obsahuje všetky prístupové komunikácie k novopostaveným rodinným domom v lokalite Lieskovčík.  

Grafické znázornenie polohy ulice je v prílohe č. 3. 

Článok 4


Toto všeobecne záväzné nariadenie nadobúda účinnosť dňom 15. júla 2004. 

Humenné 14. 6. 2004 

